**Referat fra ledermøte torsdag 15. februar 2018**

**Kl. 09.00 – 11.30**

**Sted: Møterom ledelse**

Tilstede: Annemarie Bechmann Hansen, Suzanne Bjørneboe, Stine Hebert, Karianne Bjellås Gilje, Jon Refsdal Moe, Ellen Aslaksen, Merete Lingjærde, Jørn Mortensen (ref)

1. Informasjonssak

ARK undersøkelsen og oppdatering oppgaver for ledere av avdelinger/seksjoner ble gjennomgått av Pia og Rannveig. Møtet anbefalte å flytte allmøtet om resultatene til etter presentasjon i ledermøte 19. april.

2. Ledelsesmodell på Kunsthøgskolen i Oslo

Kunsthøgskolens styre skal ha dette som sak 13. mars. Basert på notat datert 8. februar om ledelsesmodell på KHiO (med noen justeringer), anbefalte ledermøtet følgende innspill til styret: Høring, innspill fra organisasjonene (tillitsvalgte), innspill fra studentrådet, samt fra ledermøtet. Disse innspillene følger saken ved beslutning i juni.

Møtet diskuterte også behovet for å se på flere sider ved lederstrukturen på KHiO: avdelingsledelse (enhetlig / to-delt?), ledergruppesammensetning, antall avdelinger o.a.

3. Utviklingsavtaler

Møtet diskuterte innspillene som kom i innspillkonferansen 13. februar. Møtet konsentrerte seg om følgende målområder:

- sosialt engasjement / utadrettet virksomhet / «sharing» / campusutvikling

- pedagogisk utvikling / kritisk refleksjon i BA-utdanningen /

- utveksling / internasjonalisering /

- utvikling av eget ph.d. program / forskningsbasert undervisning /

Det kan være overlappende områder, og det er mulig å tenke «cluster-mål» med undermål som fungerer som indikatorer, men samtidig skal målene være enkle og konkrete og målbare.

4. Eventuelt

- Funksjonsbeskrivelsene for programansvarlig, studiekonsulent, administrativ støtte og programråd ble bekreftet. Annemarie vil ha samtaler med alle dekaner.

- Ellen ba om at veikartet fra 2017 ble hentet frem for avsjekk og oppdatering

- Karianne oppfordret til at det ble utdelt oppgaver i forkant av Budapest-samlingen for å sikre gode forberedelser

- Møtet besøkte «Betweeen the Lines» utstillingen og valgte postere for egne arealer.